open-index/open-wikipedia-markdown huggingface dataset:
Eddie Lang

**Eddie Lang** (* 25. Oktober 1902 in Philadelphia, Pennsylvania; † 26. März 1933 in New York City, eegentlich *Salvatore Massaro*) weer en US-amerikaansch Jazz-Musiker. He gellt as de eerste Virtuose vun de Jazz-Gitarr un droog to sien Tiet den Ökelnaam  „Mr. Guitar“.

Mit elf Johren harr Lang Geigenünnerricht. Een vun sien Schoolfrüenden weer de Geiger Joe Venuti, mit de he later faken tosommen uptreden is. All fröh verdeen Lang sien Geld as Profimusiker; he speel Geige, Banjo un Gitarr. He weer Liddmaat vun verscheden Bands in’n Noordoosten vun de USA. Enn‘ 1924 bit Anfang 1925 hett Lang in London arbeit un leet sück denn in New York daal. 

Lang speel mit Venuti in‘ Duo, in de *Blue Four* (ünner annern mit Frank Trumbauer) un 1931 in en gemeensam leit *All-Star-Band* (mit Benny Goodman un Jack Teagarden). Buterdem arbeit he bi Louis Armstrong, Adrian Rollini, Roger Wolfe Kahn un Jean Goldkette. 1929 keem he to dat Orchester vun Paul Whiteman. Mit Venuti harr he 1930 en körten Upträe in Whitemans Film *The King Of Jazz*.

As Bing Crosby vun Whiteman weggahn is, gung Lang as Begleitmusiker mit hüm. Mit Crosby harr he 1932 en Upträe in de Film *The Big Broadcast*. Ünner dat Pseudonym *Blind Willie Dunn* hett Lang en Rieg vun legendären Duo-Upnahmen mit den Blues-Gitarristen Lonnie Johnson makt. Eddie Lang is mit blots 30 Johren an de Folgen vun en Mandeloperation storven.
Eddie Langs Speel gellt as en vun de wichtigst stilistisch Inflooten up Django Reinhardt.

## Sammlung
* *The Classic [[Columbia Records|Columbia]] and [[Okeh]] [[Joe Venuti]] and Eddie Lang Sessions* – 1926–1955 - (Mosaic – 2002) – 8 CDs mit Jack Pettis, Bix Beiderbecke, Frank Trumbauer, Jimmy Dorsey, Arthur Schutt, Don Murray, Red McKenzie, Adrian Rollini, Vic Berton, Frank Signorelli, Eddie Condon, Fud Livingston, Gladys Bentley, Victoria Spivey, King Oliver, Omer Simeon, Clarence Williams, Eva Taylor, Tommy Dorsey, Blind Willie Dunn, Texas Alexander, Lonnie Johnson, Louis Armstrong, Jack Teagarden, Happy Caldwell, Joe Sullivan, Kaiser Marshall, Bessie Smith, Hoagy Carmichael, Paul Whiteman, Bing Crosby, Jimmy McPartland, Tony Parenti, Harold Arlen, Red Nichols, Carl Kress, Dick McDonough, Benny Goodman, Bud Freeman, Pee Wee Erwin, Bunny Berigan

## Literatur
*Adriano Mazzelotti: *Eddie Lang – Stringin’ The Blues*
*Maurice Summerfield: *The Jazz Guitar – Its evolution and its players* (engelsch). Ashley Mark Publishing 1978. ISBN 0-9506224-1-9

## Weblenken
*Eddie-Lang-Biografie (engelsch)
Bernd Flessenkemper

**Bernd Flessenkemper** (* 17. Januar 1950 in Düsseldörp) is en düütsch Politiker un ehmalger Landdagsafordneter (SPD). 

## Leven un Berop
Nah den Schoolbesöök hett he en koopmännisch Utbillen maakt un weer as  Groothannelskoopmann tätig. Nahdem he de Fackhoochschoolriep up den Tweeten Billensweg erwurben harr, studeer he van 1973 bit 1976 Bedrievswertschapslehr. Ansluutend weer Flessenkemper in en Direkt-Marketing-Agentur tätig.

De SPD hörrt he siet 1968 an. He weer in tallriek Parteigremien tätig. Dorneben weer he ok Liddmaat in de Gewerkschaft Öffentliche Dienste, Transport und Verkehr un in de Arbeiterwohlfahrt.

## Afordneter
Van’ 31. Mai 1990 bit to’n 2. Juni 2005 weer Flessenkemper Liddmaat vun den Landdag vun Noordrhien-Westfalen. He wurr jeweils in’ Wahlkreis 046 Düsseldörp III bzw. II direkt wählt. 

Van 1985 bit 1990 weer he Liddmaat vun den Stadtraat vun de Stadt Düsseldörp.

## Weblenken
* Bernd Flessenkemper up de Siet vun den Landdag (hoochdüütsch)
Tall in the Saddle

**Tall in the Saddle** (up plattdüütsch so veel as „Hooch in’n Sadel“; dt. Titel: *Mit Büchse und Lasso*) is en US-amerikaansch swart-witt-Western mit John Wayne un George Hayes ut dat Johr 1944.

## Wat passeeren deiht
Rocklin is dör en Breef vun den Cardell in de lütt Stadt Santa Inez ropen wurrn. Up den Weg dorhen kriggt he mit, dat Cardell ümbrocht wurrn is. Statt in Deensten vun de Arvin to treeden, arbeit Rocklin för de jung Arly Harolday, de en Farm up de Nahberschopp führt un hüm eegentlich blots instellt, um hüm ut Rache för en erleeden Demütigung umgehend weer rutsmieten to können. 

Nu versöcht Rocklin ruttofinnen, well Cardell ümbrocht hett un worüm Clara hör Tant Elizabeth dat so drup anleggen deiht, hör Nichte umgahn weer torüch in den Osten to schicken. Doch up hüm wurrd en Mordanslag veröövt. Nahdem he den Richter Garvey as Bedreger utfunnen hett, kummt Arly hör Bröer Clint bi en wiederen Anslag up Rocklin to Dood.  

Wiel man hüm nu för den Mörder vun Clint hollt, neiht Rocklin ut. He will mit Clara in de nächste Stadt fohren, um dor Garvey wegen sien krumm Dinger antozeigen. Up Cardell sien Farm schafft he mit Arly hör Hülp de Verschwörung optodecken, bi de Cardell to Dood kommen is. An’ Enn’ stellt sück rut, dat Rocklin sülvst de rechtmäßig Arv vun Cardell is.

## Achtergrund
De Filmgrött bedrocht 35-mm mit en Siedenverhältnis vun 1,37:1 un en Gesamtlängt vun 2,405 m. Produkschoonsfirma weer RKO Radio Pictures. In den USA harr de Film sien Eerstupführen an’ 29. September 1944. In de Westdüütschland wurr he eerstmals an’ 8. Dezember 1949 wiest. In Öösterriek keem de Film ünner de Titel *Wildwest* un *Der Fremde aus Arizona*. Anner Titel vun den Film sünd: *In Arizona ist die Hölle los*, as ok *Der Rächer der Enterbten* un *Fest im Sattel*.

## Weblenken
*
Heiko Schmelzle

**Heiko Schmelzle** (* 24. März 1970 in Westerstäe) is en düütsch Politiker (CDU). Bi de Bundsdagswahl an' 22. September 2013 is he as Direktkandidat för de CDU in' Bundsdagswahlkreis Auerk – Emden in Oostfreesland antreeden. Dat Direktmandat kunn he nich winnen, truck aber över de Landeslist in den Düütschen Bundsdag in.

## Familie un Beruf
Schmelzle is mit dree Süsters in Nörden upwussen un hett dor sien Abitur maakt. Dornah hett he en Utbillen as Bankkoopmann in Düsseldörp maakt. 1995 is he to en regional Kreditinstitut wesselt un hett sück to'n Sparkassenfachwirt un Sparkassenbetriebswirt wieder bildt. Siet 2004 is he in de Vermögensberatung tätig. Todem is he nebenberoplich Dozent för Grundlagen vun de Inkommensstüer un Baufinanzeeren an de *Niedersächsischen Sparkassenakademie* in Hannober.

Heiko Schmelze hett denn bi de Kommunalwahl in Niedersachsen an 11. September 2016 för dat Börgermeesteramt in Nörden kandideert. Bi de Steekwahl an' 25. September 2016 wunn he denn gegen Julia Feldmann de Wahl.  Mit Afloop vun den 31. Oktober 2016 is he ut den Düütschen Bundsdag utscheeden. För hüm is denn  Rainer Hajek nahrückt.

Schmelzle is siet 2000 verheiraadt un hett twee Kinner.

## Weblenken
* Websteed vun Heiko Schmelzle
* Biografie bi den Düütschen Bundsdag

## Enkeld Nahwiesen
Freewillige Füerwehr

Een **Freewillige Füerwehr** is een Füerwehr dat, anners as de Beroopsfüerwehr, man blots van Freewillige bedreeven warrt. De Freewilligen sünt normaale Börgers. Se deiht de Insätte öwen, awer in ehr frije Tied. Dat wiehr wohl entstannen, as dat nich noog Füürwehren för jedet lütte Dörp un jede Eck vun de grote Steden geven hett.
De Füerwehrlüüd doot fast dat lieke as de Beroopsfüürwehren un hebbt normalerwies ok ähnlich Tüüch in ehr Tüüchhuus. 
Ok de Freewillige Füerwehr deiht man nich blots Füer löschen, man de deiht ok anners hülpen mit ehr Pumpen und Schwengels und Schläuchen.
Wenn de Füürwehrlüüd vun de Freewillige Füerwehr to'n Insätt mööt, denn mutt ehr Arbeedgeewer se loten, dor kunn he nix dohn.
Freewillige Füerwehrmann (oder -fru), dat is een Ehrenamt für de Gemeenschaft, un dat kann jeden een hülpen, wenn dat nödig deiht, dat de Füürwehr kümmt.
In veele Gemeenden is de Freewillige Füerwehr denn ok een wichtige Oort für den sozialen Uttuusch un für de lokale Sellschapp.

## Weblinks

* CTIF Geschichtekommission Tagungsbände up de Website van de Forschungsstäe för Brandschuultechnik an dat KIT
Lotte van Beek

**Lotte van Beek** (* 9. Dezember 1991 in Zwolle) is en nedderlannsch Iesflinklöperin. An’ besten kummt se torech över de 1500 Meter.

Van Beek reck 2010 hör eerst internatschonale Erfolge. Bi de Junioren-WM in Moskau wunn se fievmal Gold un een Sülvermedaille. 

In’ November 2012 geev se hör Instand in’ Weltcup. Bi dat Weltcup-Finale in Heerenveen gelung van Beek mit den tweeten Platz över 1500 Meter hör best Platzeeren.

Bi de Eenzelstrecken-Weltmeesterschap 2013 in Sotschi wunn se de Sülvermedaille över  1500 Meter achter Ireen Wüst, aber vör Christine Nesbitt un Diane Valkenburg.

## Weblenken
* Offizielle Websteed vun Lotte van Beek (nedderlannsch.)
* Statistik bi ''Speedskatingnews''
* Fotos vun Lotte van Beek bi ''DESGphoto''
Charles Bickford

**Charles Ambrose Bickford** (* 1. Januar 1891 in Cambridge, Massachusetts; † 9. November 1967 in Los Angeles) weer en US-amerikaansch Schauspeler.

## Leven
Bickford is as dat föffte Kind, vun all tosommen negen Kinner ünner arme Ümstännen upwussen. All mit negen Johr wurr he för en Mordversöök an en Autofohrer, de sien Hund doodfohren harr, anklaagt. As Teenager hett he sück mit tallriek Gelegenheitsjobs dör’t Leven slahn un is dwars dör de USA reist. As he sück in San Francisco in en Schauspelerin verkeeken hett, fung he mit dat Theaterspelen an. 

Sien Filmloopbahn fung mit den eerste Toonfilms Enn’ vun de 1920er Johren an. Bickford, de en kräftige Stimm harr, speel tallrieke Charakterrullen, tomeist aver Nevenrullen. He is 1967 an en Bloodvergiften storven. Bickford weer dreemal för den Oscar nomineert.

## Filmrullen (Utwahl)

## Utteknungen
* 1944: Oscar-Nomineeren as best Nevendorsteller för *[[The Song of Bernadette|Das Lied von Bernadette]]*
* 1948: Oscar-Nomineeren as best Nevendorsteller för *[[The Farmer’s Daughter|Die Farmerstochter]]*
* 1949: Oscar-Nomineeren as best Nevendorsteller för *[[Johnny Belinda (1948)|Schweigende Lippen]]*

## Weblenken
*
Willy Jürissen

**Willy Jürissen** (* 13. Mai 1912 in Overhus; † 30. Oktober 1990) weer en düütsch Footballspeler.

De ut den *OTV 73 Oberhausen* hervörgahn Doorhöder keem över *Viktoria 09 Oberhausen* 1931 to Rot-Weiß Oberhausen. As Liddmaat vun dissen Vereen keem he in de Johren 1935 bit 1939 to all tosommen söss Lännerspelen för de Düütsch Footballnatschonalmannschap. 

De „Gentleman in Door“ gull as bannig goot in de Straafruumbeherrschen un in de Luft, an' Grund rünner gung he dorgegen nich so geern. Sien dordör immer adrett Uptreden, ünnerstreeken dör sien witt Doorhöderhannschen (tominst to'n Anfang vun sien Loopbahn) un sien immer vörhannen Kamm in sien Moorstasch, broch hüm bald den Ökelnaam „Pomaden-Willy“. Dennoch, oder villicht ok jüst deswegen, gull he in Overhus as Idol. För Överhus hett he ok mehrere Doren as seker Elfmeterschütt schaaten. 

Wiels den Tweeten Weltkrieg deen Jürissen as Suldat in Neddersassen un speel dor för Eintracht Braunschweig. Af  1942 weer de Natschonalspeler as Gastspeler bi den Luftwaffen-Sportverein Hamburg aktiv, mit de he 1943 in dat DFB-Pokalfinale gegen Vienna Wien (2:3) n.V. un 1944 in dat Endspeel um de Düütsch Meesterschap  (4:0 för den Dresdner SC) stunn. Nah Kriegsenn' gung he aber weer nach Rot-Weiß Oberhausen torüch, wo he bit 1949 bleev. 1948 hett he de Trainerlizenz ünner Sepp Herberger maakt un traineer nebenbi den *Spielverein Osterfeld 06*. To de Saison 1949/50 wurr he Spelertrainer bi de SpVgg Erkenschwick (1949 bit 1951), wo he sien Loopbahn utklingen leet. Nah de Speeltiet 1951/52 un den Afstieg ut de Böverliga West wurr he in Erkenschwick entlaaten.

Nach sien Dood hett man en Sporthall in sien Heimatstadt nah hüm nömmt.

## Weblenken
* Willy Jürissen in dat RWO-Archiv
* Willy Jürissen in de Datenbank vun Weltfußball.de]
* "Pomaden-Willy" Jürissen - Geschniegelt und gestriegelt aufm Platz
* DNB-Katalog

## Enkeld Nahwiesen
Ben Monder

**Ben Monder** (* 24. Mai 1962 in New York City) is en US-amerikaansch Jazz-Gitarrist.

He hett an de University of Miami un an dat Queens College studeert un leevt in New York, wo he ünner annern mit Jack McDuff, Marc Johnson, Lee Konitz, George Garzone, Tim Berne, Rashied Ali, Karl Berger, Herb Robertson, Perry Robinson, Michał Urbaniak, Michael Formanek, in de Band *Right Brain Patrol* mit Arto Tunçboyaçiyan un Marc Johnson, dat *Carnegie Hall Jazz Orchestra*, dat *[[Kenny Wheeler]] Large Ensemble* un in Guillermo Klein sien *Los Guachos* uptreden is. He is Liddmaat vun dat *[[Maria Schneider (Musikerin)|Maria Schneider]] Jazz Orchestra*, dat *[[Lee Konitz]] New Nonet* un vun Paul Motian sien *Electric Bebop Band*. Mit Drew Gress un Tom Rainey hett he todem en eegen Trio grünnd.

Monder ünnernehm Tourneen mit Jack McDuff sien Band un nehm an de Europatournee vun Joris Dudli sien *New York Project* deel. Bither hett he an över söbentig CDs as Sideman mitwarkt un hett mehrere Alben as Bandleader maakt: 1995 *Flux* (mit Jim Black un Drew Gress), 1997 *Dust* (mit Jim Black un Ben Street) un *No Boat* (mit Jim Black, Theo Bleckmann un Skúli Sverrisson), 2000 *Excavation* (in de Besetten as *No Boat*) un 2005 *Oceana* (mit Theo Bleckmann, Kermit Driscoll, Ted Poor un Skuli Sverrisson). Ok mit Kristjan Randalu hett he en Album maakt. 

## Weblenken
* Websteed vun Ben Monder
* DNB-Katalog
* Personennaamdatei
Donn Fulton Eisele

**Donn Fulton Eisele** (* 23. Juni 1930 in Columbus, Ohio; † 2. Dezember 1987 in Tokio, Japan) weer en US-amerikaansch Astronaut. 

Donn Eisele hett sien Bachelor-Afsluss vun de U.S. Naval Academy (1952) un en Master-Afsluss vun dat U.S. Air Force Instute of Technology (1960) maakt. Dornah is he to de Air Force wesselt, wo he as Testpilot insett wurr. 

1963 wurr he vun de NASA för de darte Astronautengrupp utwählt. An’ 29. September 1966 wurr he as Pilot för den tweeten bemannten Apollo-Floog mit utsöcht. De beid anner Crew-Liddmaaten sullen Walter Marty Schirra as Kommandant un Ronnie Walter Cunningham ween. In' November 1966 wurr disse Floog afseggt, un de dree Astronauten wurrn de Ersatzmannschap för den eersten bemannten Apollo-Floog, Apollo 1. Bi en Test an' 27. Januar 1967 keemen aber all dree Liddmaaten vun de Hööftmannschap to Dood, un all Mannschapsindeelen weern vöreerst henfällig. An' 9. Mai 1967 wurrn Schirra, Eisele un Cunningham denn as Mannschap för den eersten bemannten Apollo-Floog bekannt geven. De Mission harr nu de Beteken Apollo 7.

Apollo 7 is an' 11. Oktober 1968 start un bleev meest 11 Daag in de Eerdumloopbahn. Ut technisch Sicht leep disse Mission hervörragend. Dat wurr en Rendezvous mit de bövere Stuuf vun de Saturn 1B-Rakete dörführt un de eerst Feernsehbiller ut en amerikaansch Ruumschipp to de Eer send. De Mission gung an’ 22. Oktober seker to Enn'. 10 Daag, 20 Stünn un 8 Minüüt weern se ünnerwegens. De Astronauten hebbt aber wiels de Mission ünner en Schnuppen leeden un dat herrsch en temelk reizt Stimmung tüschen de Floogleitzentraal un de Besatten vun dat Ruumschipp. All dree Astronauten kreegen dornah kien Insatzmögelkeiten bi de NASA mehr, ofschons Eisele noch Liddmaat vun de Ersatzmannschap vun Apollo 10 weer. 

1972 hett he de NASA verlaaten. 

An’ 2. Dezember 1987 is Eisele an en Hartinfarkt storven, as he sück wiels en Geschäftsreis in Japan uphollen dee. He weer verheiraadt mit Susan, mit de he twee Kinner harr. Ut en fröhere Ehe harr he noch veer wiedere Kinner. 

Eisele weer Freemüerer un hörr de Luther B. Turner Lodge #732 in Columbus, Ohio, an

## Weblenken

* NASA: Biografie (engelsch)
* Nahwies Freemüerer (engelsch)
Henner Henkel

**Heinrich Ernst Otto „Henner“ Henkel** (* 9. Oktober 1915 in Posen, Düütsch Riek; † 13. Januar 1943 bi Woronesch, Sowjetunion) weer en düütsch Tennisspeler. Sien gröttste Erfolg weer de Sieg bi de Franzöösch Tennismeesterschapen (hüüd *French Open*) in dat Johr 1937. Neben Gottfried von Cramm weer he de spoodriekste düütsch Tennisspieler vun de 1930er Johren.

## Leven
Heinrich Henkel keem 1915 as Söhn vun Ferdinand Henkel un sien Fru Margarete in Posen to Welt. Nah den Eersten Weltkrieg truck sien Familie 1919 nah Erfurt, wo he gemeensam mit sien fiev Johr ölleren Bröer Ferdinand in' *Sportclub Erfurt* up de Cyriaksburg, den Vörlöper vun den hüdigen *TC Erfurt 93*, mit dat Tennisspelen in Berühren keem. 1927 is de Familie den Vader nahfolgt, de ut beroplich Grünnen nah Berlin ümtrecken muss. 

1929 kunn he mit den Sieg bi de Clubmeesterschapen vun den THC 99 Berlin eerstmals en Turnier winnen. 1930 belegg he den darten Platz bi de düütsch Jöögdmeesterschapen, in dat Johr dorup keem he up Platz 2. 1932 un 1933 wunn he de Jöögdmeesterschapen un keem ok eerstmals in't Utland to'n Insatz. 

Af 1934 nehm Henkel regelmaatig an internatschonalen Turnieren deel un wurr ok in dat sülvig Johr eerstmals för de düütsch Davis Cup-Mannschap upstellt. Bit 1939 hett he 66 Davis Cup-Spelen maakt, vun de he 49 winnen kunn. 1937 harr he sien gröttsten Spood, as he as tweet düütsch Tennisspeler nah Gottfried von Cramm (1936) de French Open in't Eenzel winnen kunn. Henkel is dormit bit hüüd de letzt düütsch Sieger in't Herreneenzel vun Roland Garros. Tosommen mit von Cramm weer he in dat sülvig Johr bi de US Open in't Düppel spoodriek. 1938 reck he in  Wimbledon an de Siet vun Georg von Metaxa dat Düppelfinale, dat aber gegen den beid US-Amerikaner Don Budge un Gene Mako verloren gung.

1942 wurr Henkel nah sien letzten Turnier in Bad Pyrmont an de Ostfront inberopen. Blots wenig Maand later is he dicht bi Woronesch fallen, nahdem he all an' 3. Dezember 1942 wiels de Slacht vun Stalingrad swoor verwundt wurrn weer.

To sien Andenken wurrn de Mannschapsmeesterschapen vun de Junioren vun den Düütschen Tennisbund *Henner-Henkel-Spiele* nömmt. Ebenso wurrd dat *Henner-Henkel-Gedächtnisturnier* siet 1963 in Erfurt afhollen.

## Titel
### Eenzel

### Düppel

## Weblenken un Born
* Düütsch Tennis Bund -Profil vun Henner Henkel (düütsch)
* ITF-Profil vun Henner Henkel (engelsch)
* Davis-Cup-Statistik vun Henner Henkel (engelsch)
* Heinrich Ernst Otto (Henner) Henkel in Tennis Archives (engelsch)
Caius Welcker

**Jan Herman „Caius“ Welcker** (* 9. Juli 1885 in Alkmaar; † 13. Februar 1939 in Schiedam) weer en nedderlannsch Footballspeler. 

Welcker speel bi de *Haagsche Voetbalvereeniging Quick*, wo he mit Edu Snethlage tosommen den rechten Flögel billen dee. 1908 wunn de Vereen de nedderlannsch Meesterschap. 

Welcker hett todem 17 Länderspelen för de nedderlannsch Football-Natschonalmannschap maakt un dorbi 5 Doren schaaten. Bi de Olympisch Spelen 1908 hett Welcker in twee Spelen mitmaakt. In dat Halffinale verloren de Nedderlannschen gegen Grootbritannien mit 0:4 kunnen aber in dat Speel um den darten Platz de Mannschap vun Sweden mit 2:0 slahn. 

## Weblenken
* Caius Welcker in de Datenbank vun Sportsreference.com (engelsch)

## Enkeld Nahwiesen
Dirk Sager

**Dirk Sager** (* 13. August 1940 in Hamborg; † 2. Januar 2014 in Potsdam) weer en düütsch Journalist.

## Leven
Nah dat Abitur an en Internat in den Dahlemer Oortsdeel Marienau 1961 studeer Sager van 1962 bit 1968 Amerikanistik, Politische Wetenschap un Publizistik an de Freien Universität Berlin. Sien journalistisch Loopbahn fung nah en Volontariaten un free journalistischen Tätigkeiten (ünner annern bi Radio Bremen) 1966 as Redakteur bi RIAS Berlin an, wo he bit 1968 tätig weer. Siet 1968 hett Dirk Sager för dat ZDF arbeit.

För dat ZDF weer Dirk Sager ünner annern Korrespondent in Ost-Berlin, Moskau un Washington, D.C.. Van 1984 bit 1990 hett he de Redaktschoon vun dat Polit-Magazin Kennzeichen D leit. Van 1990 bit März 2004 weer he, afsehn vun en good eenjohrig Ünnerbreeken as Baas vun dat ZDF-Studio Brannenborg, Leiter vun dat ZDF-Studio in Moskau un hett sietdem vör allen Reisereportagen maakt. 

Sager weer Liddmaat vun dat PEN-Zentrum Düütschland un is an’ 1. Januar 2014 in Potsdam storven.

## Utteknungen
* 1997: Düütsch Kritikerpries mit Friedhelm Brebeck un Friedrich Schreiber
* 2002: Hanns-Joachim-Friedrichs-Pries

## Weblenken
* DNB-Katalog
* 

## Enkeld Nahwiesen
Johan Kriek

**Johan Kriek** (* 5. April 1958 in Pongola) is en ehmalger  süüdafrikaansch Tennisspeler, de siet 1982 för de USA antreden is.

De hööchste Positschoon, de he as Tennisspeler up de Weltranglist recken dee, weer Platz 7. Sien gröttste Spood weern de Siege bi de Australian Open 1981 un 1982. Beid Mal hett he dorbi gegen den US-Amerikaner Steve Denton wunnen. He profiteer aber ok dorvan, dat völ Weltklasse-Tennisspeler de lang Anreis nich maken wullen. 

All tosommen hett he in sien Karriere 14 Eenzel- un 8 Düppeltitel wunnen.

## Weblenken
* ATP-Profil (engelsch)
* ITF-Profil (engelsch)
Tsunami (Mehrdüdig Begreep)

**Tsunami** betekent

* Tsunami, Naturphänomen in Küstenrebeden as Naklapp vun Eerdrutschen oder Eerdbeven ünner de See,
* *[[Tsunami (Film)|Tsunami]]*, düütschen Feernsehfilm ut dat Johr 2005,
* **', US-amerikaansch-brietschen Feernsehfilm ut dat Johr 2006,
* [[Tsunami (Grupp)|Tsunami]], US-amerikaansche Rockgrupp.

**Tsunami''' is de Familiennaam von

* Satoshi Tsunami (* 1961), japaanschen Footballspeler,
* Yūta Tsunami (* 1992), japaanschen Footballspeler.
Carole Lombard

**Carole Lombard** (* 6. Oktober 1908 as *Jane Alice Peters* in Fort Wayne, Indiana; † 16. Januar 1942 an' Table Rock Mountain, Nevada) weer en US-amerikaansch Schauspelerin. 

## Leven
As Carole Lombard acht Johr olt weer, leeten sück hör Öllern scheeden. Se truck mit hör Geschwister un de Moder vun Indiana in den Westen vun de USA, wo se sück dicht bi Los Angeles daalleeten. All mit twalf Johren speel Lombard eerste Rullen bi'n Film. Af 1930 stunn se bi Paramount Pictures ünner Verdrag un verkörper verscheedenst Rullen, ahn aber den grooten Dörbröök to schaffen. Hör Talent för Kummedien wurr eerst 1934 opdeckt, as se bi Columbia Pictures in *[[Twentieth Century|Napoleon vom Broadway]]*, de Verfilmen vun en Broadwayhit, neben John Barrymore uptreden dee. Hör Studio hett hör dornah spoodriek in dit Genre insett. Dör Kinoerfolge as *[[Hands Across the Table|Liebe im Handumdrehen]]* un *[[The Princess Comes Across|Eine Prinzessin für Amerika]]* wurr se to en populären Star vun de dormals anseggten Screwball-Kummedien. 1936 kreeg se hör eenzig Oscar-Nomineeren för hör Rull in den Film  *[[My Man Godfrey (1936)|Mein Mann Godfrey]]*. In dat Johr dorup hett se för David O. Selznick an de Siet vun Fredric March de Kummedie *[[Nothing Sacred|Denen ist nichts heilig]]* dreiht un weer mit en Johresinkommen vun över 450.000 US-Dollar de an' hööchsten betahlt wievlich Filmstar.

Van 1931 bit 1933 weer se mit William Powell verheiraadt. 1938 nehm se den Bahai-Gloven an.

Af 1939 hett Lombard versöht, in ansprööksvullere Rullen to wesseln un övernehm so so, an de Siet vun Cary Grant un hör good Früendin Kay Francis, de Hööftrull in dat romantisch Melodrama *[[In Name Only|Nur dem Namen nach]]*. In dat sülvig Johr hett se den Schauspeler  Clark Gable heiraadt, mit de se eenige Johren vörher all den Film *No Man of Her Own* dreiht harr.  

Mit den Regisseur Alfred Hitchcock un sien Fru Alma verbunn de Schauspelerin en johrenlang Früendschap. Up Hitchcock sien sarkastisch Bemarken hen, Schauspeler weern eegentlich Veeh, hett se an en Dreihdag to den Speelfilm *[[Mr. & Mrs. Smith (1941)|Mr. und Mrs. Smith]]* dree leevhaftige Kooi mit Naamschiller an' Set, de de dree Hööftdorsteller verkörpern sullen. 

1942, in dat Öller vun blots 33 Johren, is de Schauspelerin bi en Floogtüüchafstört storven (kiek ok:  Trans-World-Airlines-Flug 3).
Hör letzte Film, *[[To Be or Not to Be|Sein oder Nichtsein]]* ünner de Regie vun Ernst Lubitsch, wurr posthum in den Verleeh brocht.

## Filmrullen (Utwahl)

## Weblenken

* 
* Lombard op FemBio vun Karsten Bartels 
* Foto Carole Lombard mit ihrer großen Liebe Clark Gable up lucywho.com, afropen an' 18. Dezember 2011
* '' Die Frau, die Hitchcock quälen durfte'' – WELT-Porträt vun Gerhard Midding to'n 100. Gebortsdag, 6. Oktober 2008
* Biografie bi Turner Classic Movies (engelsch)
* Porträt bi cinemaclassic.free.fr (franzöösch)

## Enkeld Nahwiesen
Thomas Diethart

**Thomas Diethart** (* 25. Februar 1992 in Tulln) is en ehmalg öösterrieksch Skispringer.

## Werdegang

Diethart reck an' 19. Januar 2008 in Eisenerz bi sien Debüt in' FIS-Cup den 23. Platz. Een Dag later keem he all up den 13. Platz. Bit to dat Johr 2009 harr he sück all bit in den Skisprung-Continentalcup hoocharbeit, keem dor aber nich so recht vöran. 

Bi dat darte Springen vun de Veerschanzentournee 2010/2011 in Innsbruck wurr Diethart in de natschonale Grupp nomineert. Dor kunn he sück sogor för den Wettkamp qualifizeeren un keem nahderhen bi disse Veranstaltung up den 28. Platz un kunn eerste Weltcuppunkte winnen. He hett dorbi dorvan profiteert, dat de bulgaarsch Springer Wladimir Sografski disqualifizeert wurr, gegen de he in den K.-O.-Durchgang eegentlich verloren harr. An' 6. Februar 2011 wunn he in Brotterode eerstmals en Continental-Cup-Springen.

Diethart kunn in' Sömmer un in' Dezember 2013 fiev Top-Ten-Resultate in' Continental Cup recken, dorünner en darten Platz an' 21. September 2013 in Klingenthal, so dat he för de Weltcup-Veranstaltung in Engelberg in' Dezember 2013 nomineert wurr. Nah meest dree Johr Weltcup-Abstinenz un Deelnahmen an ünnerklassigen Wettbewarfen kunn Diethart sück dor för de Hööftwettbewarfen qualifizeeren, de he mit en veerten un en sössten Rang beennen kunn. Den eersten Podiumsplatz bi en Weltcup-Springen reck he denn in de folgen Week wiels de Veerschanzentournee 2013/14 in Oberstdorf mit Platz 3. Bi dat tweet Springen vun de Veerschanzentournee, dat Neejohrsspringen in Garmisch-Partenkirchen, kunn he an sien darten Platz in dat eerst Springen anknütten un wunn düütlich vör sien Teamkollegen Thomas Morgenstern un Simon Ammann ut de Swiez. He kunn dormit in sien sössten Wettbewarf in den FIS Weltcup sien eersten Sieg recken. Nah een fievten Platz bi blots een werten Dörgang in Innsbruck gelung Diethart bi dat letzt Tourneespringen in Bischofshofen sien tweet Weltcupsieg, womit he sück to glieker Tiet den Gesamtsieg vun de Veerschanzentournee sekern kunn.

An'n 28. Februar 2016 is he bi en Continental-Cup-Springen in Brotterode swoor to fall kommen. He hett sück dorbi in't Gesicht besehrt, harr Prellungen an'n Rüch, an de Lung un an de Niere. Nahdem he sück dorvan verhaalt harr, is he blots noch mehrmals in den dartklassigen FIS-Cup an den Start gahn.

An'n 29. November 2017 is Diethart bi en Training van dat ÖSV-Kontinentalteam in de Ramsau an'n Dachstein weer swoor to Fall kommen. Bi den Afsprung verlor he de Kontroll över sie Ski un is up den Schanzenvörbo störrt. To de erheblich Besehren hörrn ünner annern en swoor Gehirnerschütterung mit lichte Inblööden in't Gehirn, en Lungenquetschung as ok starke Afschürfungen. 

Dorvan hett he sück up Letzt nich noog verhaalt un in'n April 2018 hett he in dat Öller van 26 Johren sien Loopbahn ut gesundheitlich Grünnen afslooten.

## Weblenken
* Thomas Diethart in de Datenbank vun de FIS (engelsch)
* Schiclub UVB Hinzenbach: Thomas Diethart
* Skispringen-News: Thomas Diethart

## Enkeld Nahwiesen
Ivan Gotti

**Ivan Gotti** (* 28. März 1969 in San Pellegrino Terme, Lombardei) is en ehmalger italieensch Radrennfohrer. 

## Loopbahn
1995 kunn he all dat Mannschapstietfohren bi de Tour de France winnen un keem in de Gesamtwertung up den fievten Platz.  Sien gröttste Spood weer 1997 un 1999 de Gewinn vun de Gesamtwertung vun de Giro d’Italia. 1999 wunn he, wiel een Dag vör dat Finale in Mailand de bitherig Dräger vun de  Rosa Trikot, Marco Pantani wegen en to hooch Hämatokrit-Wert utslooten wurrn weer. Gotti wunn  2001 ok noch en Deelstreck vun de Katalonien-Rundfohrt. 2002 hett he sien Loopbahn afslooten, keem aber bi de Tour de France noch mal up Platz 23.

Wegen den Besitt vun Dopingprodukten wurr Ivan Gotti 2001 to fiev Maand Haft up Bewährung veroordeelt.

## Palmarès
* Deelstreck vun den Giro d’Italia 1996
* Gesamtsieger un een Deelstreck vun den Giro d’Italia 1997
* Gesamtsieger vun den Giro d’Italia 1999
* Deelstreck bi de Katalonien-Rundfohrt 2001

## Teams
* Gatorade (1991–1993)
* Polti (1994)
* Gewiss (1995–1996)
* Saeco (1997–1998)
* Polti (1999–2000)
* Alessio (2001–2002)

## Enkeld Nahwiesen


## Weblenken
* Ivan Gotti in de Datenbank vun de Tour de France (engelsch)
* Ivan Gotti in de Datenbank vun Radsportseiten.net
Ford

**Ford** betekent

* Ford, indragen Marke vun den Autohersteller Ford Motor Company,
* Ford, en Familiennaam (för Lüüd mit düssen Naam kiek dor),
* Ford Foundation, en US-amerikaansch Stiftung,
* Ford Models, US-amerikaansche Modelagentur,
* Ford-Krink, en Begreep ut de Mathematik,
* FORD, Afkörten för *Forum for the Restoration of Democracy in Kenia*,
* Ford, Oort in Shropshire, Grootbritannien,
* Ford, Oort in Kansas, USA,
* Ford, Oort in Kentucky, USA,
* Ford, Oort in Mississippi, USA,
* Ford, Oort in Montana, USA,
* Ford, Oort in Tennessee, USA,
* Ford, Oort in Washington, USA,
* Ford, Oort in Wisconsin, USA,
* Ford Cliff, Oort in Pennsylvania, USA,
* Ford Heights, Oort in Illinois, USA,
* Ford Oaks, Oort in Texas, USA,
.

Kiek ok bi: Ford County, Ford Township, Ford River Township.
Sandra Klösel

**Sandra Klösel** (* 22. Juni 1979 in Oberkirch, Baden-Württemberg) is en ehmalge düütsch Tennisspelerin. Se weer van 1995 bit 2009 Tennisprofi.

Se fung mit den Tennissport in dat Öller vun acht Johren an. 1996 fier se in Berlin hör eersten Matchgewinn up de ITF-Tour gegen de Amerikanerin Nicole Arendt. 1999 reck se bi de  US Open nah de Qualifikatschoon de dart Runn, wo se denn aber gegen Martina Hingis verlor. 2002 hett se de ITF-Turniere in Belfort, Cholet, Taranto, Darmstadt un Hechingen wunnen. Wiedere Erfolge weern Veertelfinaldeelnahmen bi de WTA-Turniere in Fès (2007), Hasselt (2006) un Makarska (1998).

An’ 19. März 2007 reck se mit Platz 87 hör hööchste Weltranglistenpositschoon.

Nah hör aktiv Karriere hett se en Afsluss as Musiktherapeutin maakt un 2012 as Heilpraktikerin.

## Weblinks
* Websteed vun Sandra Klösel
* WTA-Profil vun Sandra Klösel (engelsch)
* ITF-Profil vun Sandra Klösel (engelsch)
* Fed-Cup-Statistik von Sandra Klösel (engelsch)
Ringwall von Örsdörp

De **Ringwall von Örsdörp** is en ole Wallanlaag an’n Rand von en Hoogmoor bi Örsdörp. He liggt dicht bi de Twiest. De Anlaag hett en Dörmeter von üm un bi 185 Meter un is so bi 2,5 Hektar groot.

Dör Pollenanalys hebbt se 2012 rutfunnen, dat de Graven vör allen Pollen von Ellern, Eken un Hasselbusch bargt, wat op de Tied so 7000 bet 4000 v. Chr. düüdt. Dör de C14-Methood hebbt se 2012 ok rutfunnen, dat sik in de vörröömsche Iesentied an’n Grund von’n Graven Törf billt hett.

De Wall weer ut Plaggen boot un mit Steen befastigt. Vör den Wall leeg en Graven. Binnen hett dat noch en tweten Graven geven.

De Anlaag is toeerst as Borg düüdt worrn, aver nadem de Wetenschoppers faststellt hebbt, dat de Wäll an veer Steden ünnerbraken weren, gaht se dor nu von ut, dat dat ok en Kultanlaag ween hebben kunn.

## Opdeckhistorie

De Inwahners von de Ümgegend hebbt de Anlaag Iesern Hinnerk toschreven, de in dat 14. Johrhunnert leevt hett. De Anlaag is toeerst in de Johren 1920 von’n Schoolmeester un Heimatforscher Willi Wegewitz beschreven worrn. Wegewitz is dor von utgahn, dat de Anlaag in de Tied von de Sassenkrieg gegen Korl den Groten von de Sassen anleggt worrn is. Na’n Tweten Weltkrieg hett de Denkmalpleger Alfred Cassau de Anlaag ünnersöcht. To de Tied weer de Wall noch bi 60 Zentimeter hoog un dree Meter breed.

En Deel von de Anlaag is 1949 von wegen de Bueree kumplett ünnerplöögt worrn un ok de Rest von de Anlaag is mit de Johren mehr un mehr egaal maakt worrn.

2011 hebbt Wetenschoppers von de HavenCity-Universität Hamborg de Anlaag mit en Laserscanner vermeten. Ok en geomagneetsche Prospekschoon hett dat geven. Dorbi is 200 Meter af von de Anlaag ok en Siedlungsplatz ut de Jungsteentied funnen worrn.

In’t Vörjohr 2012 hebbt de Wetenschoppers en 200 Quadratmeter groot Rebeed utgraavt.
Gordon Jackson

**Gordon Jackson** is de Naam von

* Gordon Jackson (1923–1990), schottschen Schauspeler,
* Gordon Jackson (1924–1991), austraalschen Gewarfsmann,
* Gordon Jackson (* 1948), schottschen Politiker.
Marlene Mortler

**Marlene Mortler** boren Hengelein (* 16. Oktober 1955 in Lauf an der Pegnitz) is en düütsch Politikerin (CSU) weer vun 2014 bit 2019  Drogenbeaupdragte vun de Bundsregeeren.

## Leven un Berop
Nah de Mittlere Riep 1973 an dat Gymnasium Lauf hett Marlene Mortler de Landwertschapsschool in Roth besöcht un legg 1981 de Meesterprüfung in de ländlich Huuswertschap af. 1983 övernehm se gemeensam mit hör Ehemann den landwertschaülichen Bedriev vun de Öllern in Lauf-Dehnberg un legg de Swoorpunkt up de Produktschoon vun Getreideupslussprodukten un nahwassen Rohstoffen.

Marlene Mortler is evangeelsch, siet 1975 bit to den Dood vun hör Ehemann 2017 verheiraadt un Moder vun dree Kinner.

## Partei
Nahdem se 1989 in de CSU intreeden weer, wurr se 1996 ok Liddmaat vun de Fruen-Union. Siet Juni 2009 is Mortler stellvertreeden Vörsitter vun den CSU-Bezirksverband Mittelfranken, in' Oktober 2011 wurr se as Liddmaat in den CSU-Parteivörstand wählt un siet November 2011 is se as Nahfolgerin von Albert Deß Landsvörsittersche vun de Arbeitsgemeenschap Landwertschap vun de CSU.

## Afordnete
Siet 1990 hörrt Marlene Mortler den Kreisdag vun den Landkreis Nürnbarger Land an. Van 1996 bit 2004 weer se eerste stellvertreeden Landrätin vun den Landkreis.

2002 wurr Mortler Liddmaat vun den Düütschen Bundsdag un bleev dat bit 2019. Hier hett se vör allen in de Utschüsse för Nehren, Landwertschap un Verbruukerschuul as ok Tourismus arbeit. Van 2004 bit 2005 weer se agrar- un verbruukerpolitische Sprekerin vun de CSU-Landesgrupp. Van 2005 bit 2009 weer se Vörsitter vun den Bundsdagutschuss för för Tourismus, siether is Mortler tourismuspolitische Sprekerin vun de CDU/CSU-Fraktschoon.

Marlene Mortler is immer as direkt wählt Afordnete vun den Bundsdagwahlkreis Roth in den Bundsdag intrucken. 

2019 wurr se in dat Europääsch Parlament wählt.

## Sellschopplich Engagement
Marlene Mortler weer van 1982 bit 2004 Vörsittersche vun de Landfruen in' Landkreis Nürnbarger Land un hörrt siet 1992 as Bezirksbuersche vun de Buernverband Mittelfranken un tweet stellvertreeden Landesbuersche to dat Präsidium vun den Bayerischen Buernverband an. 1997 wurr se to de eerste stellvertreeden Landesbuersche wählt.

## Utteknungen
* Bayerisch Verdeenstorden (2010)

## Weblenken
* Websteed vun Marlene Mortler
* Biografie bi den Düütschen Bundsdag

## Enkeld Nahwiesen
Gordon Jackson (Schauspeler)

**Gordon Cameron Jackson**, OBE, (* 19. Dezember 1923 in Glasgow, Schottland; † 15. Januar 1990 in London, England) weer en schottischen Schauspeler.

## Leven un Loopbahn
Jackson weer in sien jungen Johren toeerst bi Rolls-Royce Motor Cars in de Lehr, woneem he en Utbilln to’n Mechaniker maakt hett. In’t Johr 1943 is he denn aver vun den Kunzern weggahn un hett in’t schottische Rutherglen sien Loopbahn as Schauspeler anfungen. En Schauspeelutbilln hett he aver nich maakt. Na sien egen Vertellen harr he dorüm ok sien Leven lang jümmer bannig Lampenfever. Liekers hett he sik to een vun de leefsten Dorstellers in Film un Feernsehn rutmaakt.

Ünner annern hett Jackson in Kinoprodukschonen as *Mutiny on the Bounty* (dt.: *Meuterei auf der Bounty*, 1962) oder *The Great Escape* (dt.: *Gesprengte Ketten*, 1963) mitspeelt. Grote Bekanntheit kreeg he aver ok vör allen dör sien Rull as *[[Butler]] Hudson* in de Feernsehreeg *Upstairs, Downstairs* (dt.: *Das Haus am Eaton Place*) , de he vun 1971 an speelt hett. För disse Rull is he ok uttekent worrn. Een vun de Hööftrullen harr he ok in de Krimireeg *The Professionals* as Baas vun en Geheemdeenst-Sünnereenheit.

Verheiraat weer Jackson mit de schottischen Schauspelersche Rona Anderson. 1990 is he an Knakenkrebs doodbleven.

## Filmografie (Utwahl)

## Utteken
För sien Filmrullen weer Jackson fiefmol för Priesen nomineert. Mit dree dorvun is he ok ehrt worrn:
* 1975: mit den *[[RTS Television Award]]* in de Kategorie *Best Dorsteller* för *Upstairs, Downstairs*
* 1976: mit den *[[Emmy]]* in de Kategorie *Rutragen Leistung vun en Nevendorsteller in en Kummedie- oder Dramareeg* för *Upstairs, Downstairs*
* 1981: mit den *[[Logie]]* in de Kategorie *Best Nevendorsteller in en Minireeg oder Feernsehfilm* för *A Town Like Alice*

## Weblenken
*
Martin Shaw

**Martin Shaw** is de Naam von

* Martin Shaw (1875–1958), engelschen Komponist un Dirigent,
* Martin Shaw (* 1945), engelschen Schauspeler,
* Martin Shaw (* 1947), engelschen Sozioloog.
Hisko Abdena

**Hisko Abdena**, Propst vun Emden (* unbekannt; † 1427) hörr in dat 14. Johrhunnert en vun de mächtigsten oostfreeschen Hööftlingsfamilien an: den Abdenas. Hör Machtzentrum weer de Stadt Emden.

Af 1398, nah de Verdrieven vun de Vitalienbröers vun de Insel Gotland un dormit ut de Oostsee, nehm Hisko Deelen vun de Seeröver bi sück up. Um sien eegen territorialpolitischen Interessen to wohren, hett he sück sluutend mit de Hanse tosommendahn un övergeev de Hanse an' 6. Mai 1400 de Stadt un dat Slott Emden. Dormit wurr de Basis för wiedere Operatschonen gegen de Seeröver un Oostfreesland leggt.

1414 gelung dat Keno II. tom Brok, Hisko ut Emden to verdrieven. De is denn nah Grunneng (hüüd Nedderlannen) flücht.

## Quellen
* Heinrich Schmidt: *Das östliche Friesland um 1400. Territorialpolitische Strukturen und Bewegungen*. In: Wilfried Ehbrecht: *Störtebeker. 600 Jahre nach seinem Tod*. Porta-Alba-Verlag, Trier 2005, ISBN 3933701147, S. 85–110.
* Ubbo Emmius: *Friesische Geschichte*.
Joseph Hooton Taylor Jr.

**Joseph Hooton Taylor Jr.** (* 29. März 1941 in Philadelphia) is en US-amerikaansch Astrophysiker. He hett bit an de Princeton University lehrt.

Sien Öllern weern Joseph Hotoon Taylor Sr. un Sylvia Evans Taylor, de beid ut Quäker-Familien stammen. 1963 hett he sien Bachelor in Physik an dat Haverford College maakt un kreeg 1968 sien Doktertitel (Ph.D.) in Astronomie vun de Harvard University.

Taylor wurr  1993 tosommen mit Russell Alan Hulse, de sien Doktervader he weer,  de Nobelpries för Physik för dat Opdecken vun den Pulsar PSR 1913+16 in en  Düppelsteernsystem verleeht. Dör dissen Pulsar kunnen eerstmals de Energieverlust dör Gravitatschonswellen vermeeten un de entsprekend Vörutseggen vun de Allgemeen Relativitätstheorie bestätigt wurrn.

Joseph H. Taylor is aktiv Funkamateur mit dat Roopteken K1JT un befaat sück in sien  Freetiet mit Funkverbindungen ünner den Gebruuk vun den Maand (EME) as ok vergleuen Meteoroiden (Meteorscatter) as Reflektor för de Funkwellen. Hierto hett he dat Verfohren WSJT entwickelt, dat dat mögelk maakt, extrem swaak, akustisch in't Ruuschen nich mehr wohrnehmbor Signale mit Hülp vun en PC mit Soundkoort to dekodeeren.

Ebenso hett he dat Programm WSPR entwickelt, dat en internatschonal opereeren Baken-Nett upbaut, dat eerstmals en Rückkanal över dat Internett hett un somit interessante Utwertensmögelkeiten över Utbreedensbedingungen un Utbreedensweeg schafft. 

He is verheiraadt mit Marietta Bisson Taylor.

## Ehrungen
* 1980: Dannie-Heineman-Pries för Astrophysik
* 1981: MacArthur Fellowship
*1987: Tomalla-Pries
* 1991: Albert-Einstein-Medaille
* 1993: Nobelpries för Physik
* 1997: Karl-Schwarzschild-Medaille vun de Astronoomsch Sellschopp

## Weblenken

* Joseph Taylor up de Sieden vun den Nobelpries (engelsch)
* Princeton University
* WSPR
* WSJT
Heinz Flotho

**Heinz „Schangel“ Flotho** (* 23. Februar 1915 in Ossenbrügge-Schinkel; † 29. Januar 2000 in Gelsenkiärken) weer en düütsch Footballspeler.

Heinz Flotho weer tonächst Handballer un Lichtathlet, bevör he temelk laat to'n Football keem. 

De Doorhöder fung sien Loopbahn 1929 bi  TV Friesen Schinkel an, bevör he van 1933 bit April 1942 bi den VfL Ossenbrügge spelen dee. Wiels den Krieg speel he van April 1942 bit 1944 bi den FC Schalke 04, dornah van 1944 bit 1945 bi den Dresdner SC. Unmiddelbor nah Kriegsenn' weer he van 1945 bit Februar 1946 bi de SG Kassel-Süd, um denn vun Februar 1946 bit 1949  bi den VfL Ossenbrügge to spelen. För dissen Vereen hett he 1939 sien eenzig Lännerspeel gegen de Mannschap vun Luxemborg (1:2-Nedderlaag in Differdingen) maakt. 

De „swarte Panther“, as he ok nömmt wurr, keem 1942 nah Schalke, um de kriegsbsehrten Hans Klodt to ersetten. Bi den Kasseler Vereen wurr he dorgegen ok woll mal as Störmer insett. To de  1949/50 is he to de Böverligamannschap vun STV Horst-Emscher wesselt, för de he fiev Johr speelt hett. An' 21. Februar 1954 hett he gegen den VfL Bochum sien letzt Böverligaspeel maakt. 

Nah dat Enn' vun sien aktiven Karriere hett Flotho as Weertsmann un för en körten Tiet as Trainer arbeit. 

## Literatur
* Harald Pistorius: *Wir sind alle ein Stück VfL Osnabrück.* VfL Osnabrück, 2000, S. 156–160.
Sarah Miles

**Sarah Miles** (* 31. Dezember 1941 in Ingatestone, Essex) is en britische Schauspelersche.

## Leven un Wark
Miles hett in’t fröhe Öller vun 15 Johren an de Royal Academy of Dramatic Art in London anfungen, Schauspeleree to lehren. Ehr eerste Filmrull hett se 1962 in *Term of Trial* an de Siet vun Laurence Olivier un Simone Signoret ünner den Speelbaas Peter Glenville speelt. För disse rull weer se dat annere Johr för den Britischen Filmpries nomineert. 

Sarah Miles hett sik mit ehr Arbeit aver vör allen op dat Theater kunzentreert un nehm in de Johren dorna blots utwählte Filmrullen an. 1964 weer se för ehr Rull in *The Servant* vun den Speelbaas Joseph Losey wedder för den Filmpries nomineert. Dat Dreihbook dorto harr Harold Pinter schreven. 1971 speel se de Titelrull in dat Melodram *Ryan’s Daughter* un twee Johren later de Hööftrull in *The Hireling*.

De Schauspelersche weer tweemol mit den britischen Dramatiker un Dreihbookschriever Robert Bolt verheiraat: dat eerste vun 1967 bit 1975 un dat tweete mol vun 1988 bit to Bolt sien Dood 1995.

## Filmografie (Utwahl)

## Utteken
Miles weer för ehr Filmwark negen mol för bekannte Filmpriesen vörslahn, dorünner mehrmols för den britischen Filmpries un eenmol för den *[[Oscar]]* in de Kategorie *[[Oscar/Best Hööftdorstellerin|Best Hööftdorstellersche]]* för *Ryan’s Daughter*. Uttekent weer se opletzt blots eenmol, neemlich 1971 mit den 2. Platz vun den Golden Laurel as *Beste Schauspelersche* för *Ryan’s Daughter*.

## Weblenken

*
Broderick Crawford

**William Broderick Crawford** (* 9. Dezember 1911 in Philadelphia; † 26. April 1986 in Rancho Mirage, Kalifornien) weer en US-amerikaansch Schauspieler.

## Leven
Broderick Crawford, Söhn vun de Schauspelerin Helen Broderick un den Komiker Lester Crawford (1882–1962), fung sien Karriere an’ Broadway an un gung  1937 nah Hollywood. Enn’ vun de 1940er un Anfang vun de 1950er Johren wark he in en Reeg vun Film noirs un Gangsterfilmen mit. För sien dorstellerisch Leistung in *[[All the King’s Men|Der Mann, der herrschen wollte]]* (1949) wurr he mit den Oscar, den Golden Globe Award un den New York Film Critics Circle Award uttekent. 1955 speel  Crawford neben Giulietta Masina de Hööftrull in den Film *[[Il Bidone|Die Schwindler]]*  vun Federico Fellini. 1960 kreeg he twee Steerns up den Hollywood Walk of Fame.
 	
Crawford weer dreemal verheiraadt un tweemal schett: 1940 bit 1958 mit de Schauspelerin Kay Griffith (1915–2002), mit de he twee Söhns harr, 1962 bit 1967 mit de Schauspelerin Joan Tabor (1932–1968), de he in Las Vegas heiraadt hett un van 1973 bit to sien Dood 1986 mit de Schauspelerin Mary Alice Moore (1923–1989).

## Filmrullen (Utwahl)

## Utteknungen
* 1949: New York Film Critics Circle Award as Best Hööftdorsteller för *[[All the King’s Men (1949)|Der Mann, der herrschen wollte]]*
* 1950: Oscar as Best Hööftdorsteller för *Der Mann, der herrschen wollte*
* 1950: Golden Globe Award as Best Hööftdorsteller in en Drama för *Der Mann, der herrschen wollte*

## Weblenken
*
Wiard Siebels

**Wiard Siebels** (* 16. März 1978 in Auerk) is en düütsch Politiker (SPD). He is siet 2008 Afordneter vun den Landdag in Neddersassen.

## Leven
Siebels hett 1997 sien Abitur an dat Gymnasium Ulricianum in Auerk maakt. Dornah folg eerst de Zivildeenst bi dat Kreiskrankenhuus Auerk un denn en Utbillen to'n Bank- und Sporkassenkoopmann bi de Kreissporkass Auerk-Nörden, de bit 2001 düer. Ansluutend weer he tonächst as Angestellter vun de Sporkass Auerk-Nörden tätig, bevör he an de Universität Ossenbrügge dat Studium vun de Rechtswetenschapen mit wertschapswetenschaplichen Swoorpunkt anfung. Siebels is Liddmaat vun ver.di un de Arbeiterwohlfahrt.

## Politik
Siebels is 1993 de SPD bitreden un wurr twee Johr later Liddmaat vun den Vörstand vun den SPD-Ünnerbezirk Auerk. He is siet 2004 todem Vörösitter vun den SPD-Stadtverband Auerk. Van 2006 bit 2008 weer he Landsvörsitter vun de Jusos in Neddersassen. Bi de Landdagswahl 2008 truck  Siebels över en Direktmandat in' Wahlkreis 86 Auerk in den Neddersasschen Landdag in un hett bi de Landdagswahl 2013 dat Direktmandat gegen Heiko Schmelzle verteidigt. An' 8. Mai 2010 wurr Siebels up en Bezirksparteidag in Wardenburg (Kreis Ollborg) to'n stellvertreden Vörsitter vun den SPD-Bezirks Werser-Eems wählt. In de SPD-Landdagsfraktschoon weer Siebels van  2013 bit 2017 Spreker för Landwertschap un Verbrukerschuul Siet Oktober 2017 is he Parlamentarisch Geschäftsführer vun de SPD-Landdagsfraktschoon. 

## Weblenken

* Biografie vun den Landdag Neddersassen, afropen an’ 18. Dezember 2013
* Websteed vun Wiard Siebels

## Enkeld Nahwiesen
Dead Reckoning

**Dead Reckoning** betekent

* *[[Dead Reckoning (Film)|Dead Reckoning]]*, US-amerikaanschen Krimi ut dat Johr 1947,
* *[[Dead Reckoning (2001)|Dead Reckoning]]*, Musikalbum vun Small Brown Bike ut dat Johr 2001,
* *[[Dead Reckoning (2007)|Dead Reckoning]]*, Musikalbum vun Threshold ut dat Johr 2007,
* Dead Reckoning Records, US-amerikaansch Musiklabel,
* *[[Dead Reckoning (Roman)|Dead Reckoning]]*, Roman vun Kenneth Bulmer ut dat Johr 1980,
* *[[Dead Reckoning (2011)|Dead Reckoning]]*, Roman vun Charlaine Harris ut dat Johr 2011,
* *[[Dead Reckoning: Memories of the 1971 Bangladesh War]]*, Book vun Sarmila Bose ut dat Johr 2011,
* *[[Dead Reckoning (Reeknerspeel)|Dead Reckoning]]*, Reeknerspeel vun Piranha Interactive Publishing ut dat Johr 1997.